Hernani, Eastern Samar
An Hernani usa nga ikalima nga klase nga bungto ha lalawigan han Eastern Samar ha Sinirangan nga Kabisay-an nga rehiyon ha Kabisay-an ha Pilipinas. Sumala han 2000 census, mayda ini populasyon nga 7,642 ka tawo ha 1,412 nga panimalay. An kahaluagan han tuna hini 49.42 nga kwadrado nga kilometros.
Mga Baranggay[igliwat | edit source]
An Hernani mayda napulo kag tulo (13) nga baranggay. Upat nga baranggay nga nahamutangan ha poblacion han bungto, tinatawag la han ira mga ihap o numero:
- Barangay 1
- Barangay 2
- Barangay 3
- Barangay 4
- Batang
- Canciledes
- Carmen
- Garawon
- Nagaja
- Padang
- San Miguel
- San Isidro
- Cacatmonan
Kasaysayan[igliwat | edit source]
An Hernani gintukod ha tuig 1850 hin nag-ukoy dida nga taga-Guiuan nga hi Miguel Candido. An Hernani, ginhimo nga munisipalidad o bungto pinaagi hin Orden Real ha Enero 4, 1864.
Han Oktubre 12, 1897, mga dagko nga balod nga nalunop inmigo han Hernani. Labaw hin tulo ka gatos (300) ka tawo an nagkamagtay, ngan mga edificio publico ug mga balay nagkarurun-og, upod an bag-o pa la nga natapos nga bato nga simbahan. Katapos hini nga kakurian, an mga nahabilin nagbalhin han sentro han bungto ngadto hin mas matapod nga lugar mga tunga ka kilometro ha súlod. Dinhi na nahamutangan an poblacion yana.
Katapos han Gyera Pilipinhon-Americano, an status politikal han Hernani nahaubos ngadto hin barrio ha ilarom han yakan-balaod (o jurisdiction) han Lanang (nga yana Llorente). Han 1912, an status hini komo usa nga munisipalidad ginbalik pero an pwesto han pang-gobyernohan nahibalhin ngadto ha Pambujan (nga yana General MacArthur). Pero han 1926 an munisipalidad han Hernani nahibalik nga bungto pinaagi hin Executive Order nga ginpagawas han Americano nga Governor–General nga hi Leonard Wood.
pag_Latn war_Latn war_Latn war_Latn pag_Latn pag_Latn pag_Latn pag_Latn min_Latn scn_Latn grn_Latn hat_Latn min_Latn min_Latn grn_Latn grn_Latn pap_Latn war_Latn war_Latn war_Latn war_Latn